Diari Oficial de la Generalitat Valenciana


Sumari del DOGV 8456, del 03-01-2019 (2018/12626)

RESOLUCIÓ de 21 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8456

Data del DOGV
:   03-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12746


Data del document
:   21-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat. [2018/12021]  
Mitjançant l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions relatives al programa Bo respir i subvencions per a finançar estades en centres de dia per a persones dependents i en residències de tercera edat (DOGV 7758 de 12/04/2016).  
La Generalitat pretén la cerca de solucions noves i l'increment de serveis i prestacions orientats a millorar les condicions de vida dels majors i dels seus cuidadors.  
D'altra banda, el fenomen de la dependència està sent objecte d'una creixent atenció tant des de les administracions públiques, com des dels sectors professionals i les organitzacions socials, ja que la falta d'autonomia personal per a desenvolupar alguna de les activitats bàsiques de la vida diària, no solament afecta les persones que la pateixen directament sinó les seues famílies i la societat en el seu conjunt. No obstant això, els nivells de dependència són molt variats i per això, necessiten també respostes molt variades. S'imposa la diversificació dels programes orientats a l'atenció de les persones dependents i des de la perspectiva de l'Administració pública, la creació de nous recursos alternatius a la clàssica atenció residencial.  
Es considera necessari que aquelles persones que hagen resultat beneficiàries del programa per a finançar estades en centres de dia per a persones majors dependents i del programa per a finançar estades en residències per a la tercera edat amb anterioritat, puguen continuar sent beneficiàries d'aquest, sempre que es mantinguen les condicions de caràcter econòmic que van donar lloc a la concessió de la subvenció.   
  
Així mateix, no es preveu la possibilitat d'incloure nous beneficiaris d'aquests dos tipus de subvencions, ja que les persones majors a les quals se'ls reconega l'any 2018, el grau III, el grau II i el grau I, establits en la Llei 39/2006, tindran dret als serveis i prestacions que els determine el seu programa individual d'atenció.  
  
El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, assigna a la Vicepresidència i Conselleria d'Igualtat i Polítiques Inclusives, entre altres, les competències en matèria de polítiques de prestació social, serveis socials, dependència i majors, i la Direcció General de Serveis Socials i Persones en Situació de Dependència assumeix les funcions en matèria de política de serveis socials, de formació i qualitat de vida, la proposta, programació i execució de les polítiques generals en matèria d'atenció a les persones en situació de dependència i la participació activa de les persones majors en la societat. En els mateixos termes es pronuncia el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
  
Aquestes subvencions no necessiten notificació a la Comissió Europea, per no reunir tots els requisits de l'apartat 1 de l'article 107 del Tractat de funcionament de la Unió Europea, per ser els destinataris finals de la concessió persones físiques.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
Convocar per a l'exercici 2019 les subvencions regulades per l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions relatives al programa Bo respir i subvencions per a finançar estades en centres de dia per a persones dependents i en residències de tercera edat, l'objecte de les quals és fomentar el següent:  
  
1. Programa Bo respir, en les modalitats detallades en l'article 3 de l'ordre esmentada.  
2. Programa per a finançar estades en centres de dia per a persones majors dependents.  
3. Programa per a finançar estades en residències de tercera edat.  
  
Segon. Condicions de la concessió de les subvencions  
1. El procediment de concessió d'aquestes subvencions es tramitarà en règim de concurrència competitiva.  
2. Per a obtindre la condició de beneficiaris de les subvencions regulades en l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions relatives al programa Bo respir i subvencions per a finançar estades en centres de dia per a persones dependents i en residències de tercera edat, s'hauran de complir els requisits establits en els articles 5 i 6 de l'ordre esmentada, per al cas del Bo Respir; 17 i 18, per a estades en centres de dia, i 27 i 28, per a estades en residències. Així mateix, les persones beneficiàries de la subvenció hauran de complir les obligacions recollides en l'article 7 de l'ordre, en el cas del Bo respir; 19, en el cas d'estades en centres de dia, i 29 en el cas d'estades en residències.  
  
  
Tercer. Quantia de la subvenció  
1. Programa Bo respir   
L'import de la subvenció, que s'expressarà en cada bo, estarà determinat per la diferència entre el que el beneficiari pot aportar a càrrec als seus ingressos i el cost de l'estada que sol·licita, tal com s'estableix en l'article 9 de l'Ordre 7/2016:  
a) Bo Verd Residència = 1.600 € (impostos inclosos) - 80% renda per càpita mensual de la persona interessada.  
b) Bo Blau Residència = (67 € impostos inclosos - 80% renda per càpita diària de la persona interessada) x 20.  
c) Bo Blanc Residència = (152 € impostos inclosos - Doble renda per càpita diària de la persona interessada) x 12  
2. Programa per a finançar estades en centres de dia  
Atés l'article 20 de l'Ordre 7/2016, el preu de la plaça i per tant les quanties que serviran de base per al càlcul de les subvencions per a l'exercici 2019, serà de 845 € mensuals, IVA i altres impostos exigibles inclosos.  
3. Programa per a finançar estades en residències.  
Atés l'article 31 de l'Ordre 7/2016, lus preus de les estades, i per tant les quanties que serviran de base per al càlcul de les subvencions per a l'exercici 2019, són els que s'especifiquen a continuació:  
  
Vàlids i semi-assistits: 1.184 euros /mes (impostos inclosos).  
Assistits: 1.438 euros /mes (impostos inclosos)  
Supraassistits: 1.600 euros /mes (impostos inclosos)  
  
Quart. Finançament de les subvencions  
1. L'eficàcia de la present convocatòria queda condicionada a l'existència, en la línia de subvenció S6346 per al Bo respir en residències per a la tercera edat, en la línia de subvenció S6304 per al Bo Centre de Dia i en la línia de subvenció S1826 per al programa d'Ajuda per a finançar estades en residències de tercera edat, dels pressupostos de la Generalitat de l'exercici econòmic de l'any 2019, de crèdit adequat i suficient per a atendre les subvencions previstes en aquesta, i estan previstos en el Projecte de llei de pressupostos els imports següents: S6346, 1.000.000,00 €; S6304, 85.000,00 €, i S 1826, 175.000,00 €.  
  
A aquest efecte, la Vicepresidència i Conselleria d'Igualtat i Polítiques Inclusives publicarà una resolució que especifique tant les línies pressupostàries com les quanties que servisquen de suport a les subvencions descrites en aquesta convocatòria.  
2. Els crèdits publicats tindran el caràcter de màxims i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
3. Si com a conseqüència de transferències pressupostàries es veuen modificats aquests crèdits, la modificació haurà de ser publicada mitjançant resolució en el Diari Oficial de la Generalitat Valenciana.  
4. Així mateix, pel mateix mitjà, es donarà publicitat a qualsevol increment de crèdits en la línia de subvenció S6346 per al Bo respir en residències de la tercera edat, com a conseqüència d'una generació, ampliació o modificació pressupostària.  
Aquesta ampliació de crèdits podrà aconseguir, com a màxim, el 20% dels crèdits inicials.  
En aquest supòsit, l'assignació d'aquests crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació recollits en la present convocatòria.  
L'efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies abans assenyalades i, si escau, després de l'aprovació prèvia de la modificació pressupostària que pertoque, en un moment anterior a la resolució de la subvenció.  
  
Cinqué. Termini i lloc de presentació de les sol·licituds de subvenció  
  
1. El termini de presentació de sol·licituds serà d'1 mes, comptat a partir de l'endemà de la publicació de la present resolució.   
2. La sol·licitud de subvenció podrà ser formalitzada mitjançant la presentació i emplenament del model que s'acompanya com a annex I de la present resolució, per al cas del Bo respiro, com a annex VII per a estades en centres de dia, i com a annex VIII per a estades en residències. Aquests models de sol·licitud estan a la disposició de les persones interessades en el portal de la Generalitat (www.gva.es), accedint als apartats «Guia Prop», «Tràmits i Serveis». Així mateix, s'inclou com a annex IX l'autorització per a l'accés a dades de forma telemàtica.  
  
3. Les sol·licituds de subvenció regulades en la present convocatòria es presentaran, juntament amb la documentació requerida, en la Direcció Territorial d'Igualtat i Polítiques Inclusives de la província de residència del sol·licitant. Tot això, sense perjudici del que disposa l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
4. Els sol·licitants d'estades en centres de dia i d'estades en residències podran efectuar la seua sol·licitud directament o a través de qualsevol dels centres adherits al bo. En aquest últim cas, els sol·licitants voluntàriament proporcionaran la informació necessària als centres, a fi que aquests la transmeten a la Direcció General de Serveis Socials i Persones en Situació de Dependència, utilitzant els mitjans telemàtics que a aquest efecte pose a la seua disposició la Vicepresidència i Conselleria d'Igualtat i Polítiques Inclusives.  
5. Independentment de la transmissió telemàtica de les sol·licituds, els centres adherits remetran tota la documentació a les direccions territorials d'Igualtat i Polítiques Inclusives a fi d'efectuar el corresponent registre, comprovació i verificació, i podran realitzar d'ofici les actuacions que consideren necessàries per a la determinació, coneixement i comprovació de les dades.  
  
Sisé. Documentació que ha d'acompanyar a la sol·licitud.   
1. La documentació que han de presentar els sol·licitants de la subvenció relativa al programa Bo respir serà la següent:  
a) Sol·licitud segons model que figura en l'annex I d'aquesta convocatòria, degudament emplenada, signada per la persona interessada, o el seu representant, sempre que aquest últim ho acredite en la forma establida en l'article 5 de la Llei 39/2015, d'1 d'octubre, del procediment administratiu comú de les administracions públiques. Es tindrà a més en compte que:  
I. Si la persona interessada està incapacitada per sentència judicial, haurà de signar la sol·licitud el tutor o curador designat per l'autoritat judicial.  
II. Les sol·licituds podran ser subscrites de forma individual o conjuntament quan es tracte de matrimonis o parelles de fet inscrites en el Registre Administratiu d'Unions de Fet.  
b) Autorització expressa de la persona interessada, i de cada membre de la unitat familiar, a la Vicepresidència i Conselleria d'Igualtat i Polítiques Inclusives, inclosa en l'annex VI (s'ha d'emplenar un model per cada membre de la unitat familiar), perquè aquesta comprove les dades d'identitat del sol·licitant, mitjançant el sistema de verificació de dades d'identitat, segons estableix el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això, si de la comprovació efectuada resulta alguna discordança amb les dades facilitades per la mateixa persona interessada, l'òrgan instructor estarà facultat per a realitzar les actuacions procedents per a aclarir-la. Així mateix, si el sol·licitant no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
c) Autorització expressa de la persona interessada, i de cada membre de la unitat familiar, a la Vicepresidència i Conselleria d'Igualtat i Polítiques Inclusives, inclosa en l'annex VI (s'ha d'emplenar un model per cada membre de la unitat familiar), perquè aquesta comprove les dades de domicili i residència del sol·licitant mitjançant el sistema de verificació de dades de residència, segons estableix el Decret 165/2010, de 8 d'octubre, esmentat anteriorment. No obstant això, si el sol·licitant no presta el seu consentiment, o ha modificat el seu empadronament en els dos últims mesos, haurà d'aportar certificat d'empadronament. Així mateix, si el domicili del sol·licitant no consta en el sistema de verificació de dades de residència o el que hi figura és diferent del facilitat per aquesta persona, l'òrgan instructor sol·licitarà a aquest que aporte el certificat d'empadronament.  
d) Autorització de la persona interessada i/o del cònjuge o representant, si escau, així com la resta de membres de la unitat familiar, considerada conforme al que s'estableix en l'article 8.5 de l'Ordre 7/2016 (annex I). Aquesta autorització té com a finalitat sol·licitar de l'Agència Estatal de l'Administració Tributària o d'altres administracions públiques, la cessió de dades a l'Administració de la Generalitat de la informació de caràcter tributari o sobre la percepció de prestacions públiques, necessària per al reconeixement, seguiment i control dels requisits de caràcter econòmic i determinació de l'aportació personal que corresponga per a l'obtenció, si escau, de les subvencions a les quals es refereix la present resolució. Quan per qualsevol motiu, no siga possible l'obtenció d'aquesta informació per mitjans informàtics o telemàtics, la Vicepresidència i Conselleria d'Igualtat i Polítiques Inclusives podrà sol·licitar directament a les persones interessades la presentació de fotocòpia compulsada de la declaració de l'impost sobre la renda de les persones físiques corresponent a l'exercici 2017 referida a la unitat familiar del sol·licitant o certificació corresponent de l'AEAT si no està obligat a declarar, així com certificat relatiu a la pensió o pensions del sol·licitant o de la unitat familiar, corresponent a l'exercici 2019.  
  
e) En el cas que els interessats hagen de satisfer pensions compensatòries a favor del cònjuge i/o anualitats per aliments, hauran d'acompanyar la corresponent sentència judicial ferma de la qual es deriven.  
  
f) Informe mèdic, segons model que figura en l'annex II, que haurà d'estar emplenat pel metge del sol·licitant.  
g) Fotocòpia del número del Sistema d'Informació Poblacional (SIP).  
h) Informe social, segons model que figura en l'annex III, que haurà d'estar emplenat pel treballador social de l'equip social de base de l'ajuntament del sol·licitant preferentment. L'informe social es valorarà conforme al barem establit en l'annex IV.  
i) Qualsevol altra documentació que estime necessària per a la valoració de l'expedient.  
2. Les persones beneficiàries de la subvenció relativa a estades en centres de dia i a estades en residències durant els anys anteriors, hauran de presentar la documentació següent:  
a) Sol·licitud de ratificació de la subvenció, conforme al model recollit en l'annex VII, per al cas del centre de dia, i en l'Annex VIII, per al cas de residència, degudament signada pel sol·licitant o el seu representant legal, que comportarà l'acceptació de les bases de la subvenció.  
  
b) Autorització d'accés a dades de les persones que formen part de la unitat familiar del sol·licitant, conforme al model recollit en l'annex VI (ha d'emplenar un model per cada membre de la unitat familiar).  
  
En el cas que no s'aporte l'autorització d'accés a dades signada pel beneficiari o per les persones que formen part de la seua unitat familiar (annexos VI i VII o VIII), degudament emplenada per a accés a dades de caràcter personal, haurà d'aportar la certificació de la pensió o pensions de l'any 2019, així com la fotocòpia compulsada de la declaració de l'IRPF corresponent a l'exercici 2017, referida a la seua unitat familiar.  
  
3. Quant a l'ús i protecció de les dades contingudes en aquesta documentació, haurà d'ajustar-se al que es disposa en la Llei orgànica 15/1999, de 13 de desembre, de protecció de dades de caràcter personal.  
  
  
Seté. Termini de resolució i notificació   
1. El termini màxim per a resoldre i notificar les resolucions, serà de sis mesos comptats des de l'endemà de la data de publicació de la present resolució.  
En tot cas, les subvencions relatives al programa Bo respir hauran de resoldre's amb anterioritat a la finalització de l'exercici 2019, i s'hauran de tindre en compte, a més, les dates que s'establisquen en l'ordre corresponent que regule les operacions de tancament de l'exercici anteriorment ressenyat. En el cas que es dispose de major crèdit en l'exercici 2019 i hi haja sol·licituds susceptibles de concessió de subvenció, es procedirà, atés el règim de concurrència competitiva, a atorgar subvencions fins al límit de crèdit disponible a cada moment.  
  
Amb caràcter general, les subvencions concedides en matèria d'estades en centres de dia per a persones majors dependents i en residència de tercera edat, tindran efectes econòmics des del dia 1 de gener de 2019, amb independència de la data de la resolució.  
2. Transcorregut el termini màxim per a resoldre sense que s'haja notificat resolució expressa, les sol·licituds hauran d'entendre's desestimades per silenci administratiu, de conformitat amb el que es disposa en l'article 25 de la Llei 39/2015, i en l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera i d'organització de la Generalitat. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució del procediment es notificarà a les persones interessades ajustant-se al que es disposa en els articles 40 i següents de la Llei 39/2015. La pràctica d'aquesta notificació o publicació s'ajustarà a les disposicions contingudes en els articles esmentats.  
4. Una vegada esgotat el crèdit consignat, no podran concedir-se més subvencions per resolució de la persona titular de la direcció general competent en matèria de persones majors, circumstància que s'haurà de publicar en el Diari Oficial de la Generalitat Valenciana .  
  
Huité. Recursos contra la resolució.  
Les resolucions de concessió dictades pels òrgans competents de la conselleria competent en matèria de serveis socials especialitzats a persones majors, posaran fi a la via administrativa, i contra aquestes, de conformitat amb els articles 123 i 124 de la Llei 39/2015, es podrà interposar, potestativament, recurs de reposició davant el mateix òrgan que les haja dictat en el termini d'un mes comptat des de l'endemà de la notificació, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, sense perjudici que puga interposar-se qualsevol altre que s'estime pertinent.  
  
Nové. Règim de lliuraments de pagament i termini de justificació.   
1. Els beneficiaris del programa Bo respir, tal com estableix l'article 46 de l'Ordre 7/2016, rebran la quantia de la subvenció mitjançant el lliurament dels bons corresponents, l'import dels quals, serà abonat per la Generalitat, directament al centre on han sigut atesos. Per a efectuar el pagament de la seua estada, els beneficiaris entregaran en el centre triat per a la seua atenció, el bo on figura l'import concedit així com la quantitat que li correspon abonar a càrrec dels seus ingressos fins a aconseguir la quantia que, per a cada cas, s'estableix en l'apartat tercer d'aquesta convocatòria, per a cadascuna de les modalitats. Una vegada efectuat aquest pagament, el centre estarà obligat a entregar al beneficiari el justificant de pagament i factura corresponents.  
  
Els centres que atenguen beneficiaris d'aquestes subvencions presentaran mensualment en les direccions territorials de la conselleria competent en matèria de persones majors una relació nominal dels residents que han atés, juntament amb els bons i les factures corresponents, a les quals s'adjuntarà la conformitat de la prestació del servei per part del beneficiari. Totes les liquidacions hauran d'estar presentades abans del 15 de gener de 2020.  
2. Els beneficiaris de les subvencions relatives al programa per a finançar estades en centres de dia per a persones majors dependents, i al programa per a finançar estades en residències de tercera edat, rebran aquestes per mitjà de la seua deducció de l'import de la factura mensual de l'estada, que s'abonaran per la Generalitat directament als centres on es troben atesos aquests beneficiaris.  
A aquest efecte, els centres que atenguen beneficiaris d'aquestes subvencions presentaran, mensualment, en les direccions territorials de la conselleria competent en matèria de persones majors, la corresponent justificació, per mitjà de relació nominal dels residents que tinguen acollits durant el mes immediatament anterior juntament amb les factures corresponents, a les quals s'adjuntarà la conformitat de la prestació del servei per part del beneficiari, excepte la corresponent al mes de desembre de 2019, la qual es presentarà referida als beneficiaris atesos en el centre l'1 de desembre, i haurà de presentar-se la documentació del mes de desembre abans del 15 de gener de 2020.  
  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, això sense perjudici que les persones interessades puguen presentar qualsevol altre recurs que estimen pertinent.  
  
València, 21 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.